#

Referat fra Styremøte i Hedmark Harehundklubb 15.01.25 Milepelen Vertshus, kl 18.00

Tilstede: Inger Haugland, Markus A. Nybråten, Trine Opsand, Eskil Nerkvern, Bent Morten Bekkeli (på telefon).

Ikke tilstede: Håkon Brenna, Tonje Bakke, Vidar Bjørnstad, Oddvar Kristiansen.

**Sak 1 årsmøte**Årsberetning er gjennomgått og blir sendt ut til styremedlemmer. Årsmøte blir holdt 6 mars på Milepælen vertshus klokken 18. Innkallelse er allerede sendt ut. Frist for innkommende saker er 20 februar. Blir også premieutdeling for jaktprøver i 2024.
Styret sender forslag til valgkomiteen om utvidelse til 3 personer på utstillingskomiteen og 5 personer på jaktprøvekomiteen. En person i hver komite bør være med i styret. Egen sak årsmøte.

**Sak 2 DM småhund**Utsatt til neste styremøte på grunn av lite oppmøte.

**Sak 3 utstillinger**Morokulien utstillingen 11 mai med dunker og hygentreff er alt av ringpersonell booket.
Hedmark utstillingen 14 juni er flyttet i år til Sanngrund på grunn av fotballcup i Elverum.
Jakt og fiskedagene 9 august er alt av ringpersonell booket.

**Sak 4 dommersamling**Dommersamling 2025 blir avholdt i mars hvis forholdene legger til rette for det. Styret sender ballen over til jaktprøvekomiteen som finner dag, sted og gjennomgang av jaktprøve regler.

**Sak 5 RS** Inger Haugland og Bent Morten Bekkeli møter. Trine Opsand blir med hvis hun kan. RS blir avholdt 26 og 27 april på Hadeland.

**Sak 6 Kriterier æresmedlem**
**Bronse**: Utdannet jaktprøve dommer, ringsekretær, eller gjort en innsats for klubben over lengre tid.
**Sølv:** Dømt minst 25 hunder, vært prøveleder eller NKK-rep. Eller sittet i styret over flere år eller gjort en stor innsats over lengre tid.
**Gull**: Dømt minst 50 hunder på prøver, vært prøveleder og NKK-rep flere ganger eller gjort en meget stor innsats for klubben over flere år. Vært medlem i minimum 20 år. Utmerke seg over flere år kan kompensere for 20 års medlemskap.

Æresmedlem er summen av disse 3.

**Sak 7 Hvem, hva, hvor?**Gjøre en jobb for å finne ut hvem som har hvilket merker. Geir Linnes er satt på saken.

**Sak 9 Ipad**2 nye ipader er kjøpt inn til bruk på utstillinger eventuelt prøver. De andre var utdatert.

Møte avsluttet kl 20.30

Neste møte blir innkalt over teams etter 20 februar.

Ref Markus Nybråten